Ain Husniza Saiful Nizam

Ain Husniza Saily Nizam (amezaliwa 2004) ni mwanaharakati wa kike wa Malaysia, aliyejulikana zaidi kwa harakati zake dhidi ya utamaduni wa ubakaji katika shule za Malaysia.

 Uanaharakati 
Mnamo Aprili 2021, Husniza alipakia video kwenye TikTok na Twitter akielezea tukio ambapo mwalimu wake wa somo la michezo alitoa utani kuhusu ubakaji. Kwa mujibu wa maelezo ya Husniza, mwalimu alisema: “Kama unataka kumbaka mtu, hakikisha ana zaidi ya miaka 18.”  Tukio hili lilivuta ufuatiliaji mkubwa mtandaoni nchini Malaysia na kuchochea mjadala wa kitaifa kuhusu unyanyasaji wa kijinsia, chuki dhidi ya wanawake, na ukatili shuleni. Husniza alianzisha harakati ya kijamii #MakeSchoolASaferPlace ili kuibua umakini juu ya utamaduni wa ubakaji mashuleni. Kupitia harakati hii pana, wanafunzi wengine pia walijitokeza kusimulia uzoefu wao.  Tukio hili pia liliangaziwa kimataifa na BBC, Al Jazeera, na Reuters.

Baada ya miezi kadhaa tangu tukio la awali, Husniza na familia yake walilazimika kuhamia eneo jipya kufuatia kutengwa kijamii kutokana na uanaharakati wake.  Mnamo Desemba 2021, yeye pamoja na baba yake walishtakiwa na mwalimu wake kwa kupakia video hiyo mtandaoni.  Walifungua mashtaka ya kupinga, na kesi bado inaendelea.

Marejeo

Jamii:Watu wa Asia
jamii:waliozaliwa 2004
jamii:watu walio hai
jamii:WikiMonthly Edit-a-thon Kilimanjaro